Sacrosancte ecclesie Sancti Vincentii martiris que est constructa infra muros civitatis Matisconensium. Ego, in Dei nomine, Magnisindis femina dono pro remedio anime mee et senioris mei Autberti, ad ipsam casam Dei, res proprias juris mei que sunt site in pago Matisconense, in agro Agniacense, in villa Amoniaco; qui terminat unus curtilus, cum manso indominicato simul injuncto, ad vias publicas, a circio curtilo Sancti Vincentii Cabilonensis. Infra istas terminationes, de ipso manso vel aliis rebus que ad ipsum mansum aspiciunt, medietatem ad ipsam casam Dei, vel pontificem Breindigneum, cedo, trado atque transfundo, vel pro alimonia fratrum ibidem Domino famulantium, ut faciant quicquid voluerint. Et dono etiam servos duos his nominibus, Fradeberto cum uxore sua et infante uno, Reginardo et uxore sua et infante; cum integro statu illorum, vel peculiari, sub omni integritate vobis dono, ipsas res vel ipsos servos ad prefatam ecclesiam trado. Hec sunt tam terris, vineis, pratis, silvis, exartis, vel quicquid ibi visa sum habere vel possidere, vel quod de seniore meo Autberto, seu Umberto, per instrumenta cartarum adquisivi, ad predictam ecclesiam jure perpetuo trado. Si quis hoc calumniaverit, V libras auri componat. S. Magnisindane que donationem istam fecit. S. Rotberti Garruli. S. Heldegrimi. S. Bercherii. S. Laisingi. S. Magberti. S. Leutardi. S. Aydingi.